b'\n_START_ARTICLE_\nFranc Derganc (1877-1939)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani je leta 1903 diplomiral na dunajski medicinski fakulteti. Iz kirurgije se je izpopolnjeval na klinikah na Danskem, v Nem\xc4\x8diji, Franciji in \xc5\xa0vici. Od 1910 je vodil 2. septi\xc4\x8dni oddelek, od 1911 pa 1. kirur\xc5\xa1ki oddelek ljubljanske bolni\xc5\xa1nice. Leta 1922 je zdru\xc5\xbeil oba oddelka in ju vodil do smrti. Bil je pobudnik in v 1. letu izhajanja (1929) tudi urednik revije Zdravni\xc5\xa1ki vestnik. Najpomembnej\xc5\xa1a naloga revije je bil boj za popolno Medicinsko fakulteto v Ljubljani in za slovensko zdravstveno terminologijo. Skupaj z \xc5\xbeeno Hedo Derganc je zgradil in ustanovil zasebno bolni\xc5\xa1nico v Ljubljani z imenom Sanatorij Emona. V Sanatoriju Emona so med 2. svetovno vojno zdravili prve ranjene partizane._NEWLINE_Derganc je \xc5\xbee kot dijak (v dija\xc5\xa1kem listu Vesna, prve 1892) pa tudi kasneje objavljal pesmi. Leta 1901 je na Dunaju skupaj z N. Zupani\xc4\x8dem izdajal kulturno-politi\xc4\x8dno revijo Jug. Kasneje se je posve\xc4\x8dal tudi filozofiji in se zavzemal za to, da naj bo njeno te\xc5\xbei\xc5\xa1\xc4\x8de v prakti\xc4\x8dni etiki. V reviji Popotnik je 1920 objavil gradivo za filozofski slovar. Napisal je tudi filozofsko knjigo, z naslovom Svetozor.'